Джордж Байрон
Попарена от ранна смърт…

Превод от английски: Евгения Панчева, —

chitanka.info

Попарена от ранна смърт,

над тебе рози ще растат

и камък няма да тежи,

а див кипарис ще тъжи

и ранните цветя ще се сведат.

И там край синия поток

ще скланя горка Скръб глава

във блян и размисъл дълбок

и ще докосва тя едва

с нозете си покрова от трева.

Плачът смъртта не ще смили,

За вопли няма тя уши:

по-малко ли от туй боли?

Това ли ще ни утеши?

Че плача, ме упрекваш ти,

но в твоя взор сълза блести.

1815

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.